Peaminister Ansipi sõnul on Eestil võimalus teha samme eurotsooniga liitumiseks juba järgmise aasta suvel.    Praegused prognoosid on sellised, et ilmselt oleme võimelised täitma Maastrichti inflatsioonikriteeriumi, juhul kui hinnad ei tõuse, selle aasta oktoobriks. On tekkinud mõte tellida Euroopa komisjonilt ja Euroopa Keskpangalt hindamise erakorraliselt juba sellel aastal, ütles peaminister Ansip valitsuse pressikonverentsil.    Eesmärk peaks olema eurotsooniga liitumine 1. juulist 2010.    Korraline hindamine peaks toimuma 2010. aasta alguses, kuid protseduur, mille käigus tingumuste täitmine vaadatakse erakorraliselt üle, on regulatsioonis olemas ning Eesti võib seda kasutada.    Meil on põhjust eeldada, et hinnad ei jää samale tasemele, vaid langevad, sel juhul me võiks täita inflatsioonitingimuse isegi varem kui oktoobris. Defitsiidikriteeriumi täitmine on puhtalt valitsuse ja riigikogu kätes ja  sellega me peame hakkama saama, rääkis Ansip.    Delfi.ee    NB! Kliki ka nendele artiklitele: